**De ce-a fost născut Isus?...**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De ce-a fost născut Isus?...

De ce-a fost născut Isus într-un staul de-animale?

De ce părăsindu-Şi cerul, El nu Şi-a vrut altă cale,

Să se nască-n strălucire într-un prea frumos palat

Demne pentru-a Sa putere, ce-a avut-o ca-Mpărat

Pentru care-oştiri de îngeri Îi dau slavă-n osanale?

De ce la naşterea-I Sfântă, după ce Magii-au venit

La Ierusalim să-ntrebe, de-un Împărat mare, vestit,

Irod, regele s-a mâniat, şi-a poruncit… să omoare

Pe toţi pruncii cei născuţi, sub doi ani fără cruţare,

Producând, la mame jalea, pentru fiii ce-au pierit?

De ce-a trebuit de mic, să rabde, prigonirile urgiei

Şi-n Egipt cu-ai Săi părinţi, să ia drumul pribegiei

Ca nu cummva să-L ucidă, cruzii ostaşi, ai lui Irod,

Ce-au executat porunca, băgând spaima în norod

Rănind dragostea de mamă, chiar în toiul bucuriei?

Pentru mântuirea noastră, de mărirea Sa cerească,

El S-a dezgolit pe Sine şi-a luat forma omenească,

Prin Duhul Sfânt Sa-ntrupat, fiind supus legilor firii

În natura cea umană să suporte, păcatele omenirii,

Cu blândeţe şi-umilinţă, viaţa să-Şi desăvârşească.

Dumnezeu Tatăl şi Fiul, prin Planul Răscumpărării

Ne-a arătat cum la iesle, lumea noastră, a pierzării,

Are-o lecţie de-nvăţat, zilnic pentru transformare

Urmând cel mai sfânt Model, oferit pentru salvare,

Că-ntr-un staul S-a născut, nu-n avutul desfătării.

Pentru noi, spre mântuire din păcat şi din blestem

Isus a schimbat complet, cel mai dogmatic sistem;

A demonstrat prin exemplu, iubirea cea jertfitoare

Dandu-Şi viaţa la Golgota, şi-n sublima Ei candoare

Dragostea ne-aduce aminte, de ieslea din Betleem!

Flavius Laurian Duverna